മുകേഷിനെതിരെ ഗാര്ഹിക പീഡനം ആരോപിച്ചിട്ടില്ലെന്ന് മേതില് ദേവിക ചെളിവാരിയെറിയുന്നില്ല, വേര്പിരിയല് വേദനാജനകം പാലക്കാട്: സിനിമാതാരവും കൊല്ലം എം എല് എ യുമായ മുകേഷുമായുള്ള വിവാഹമോചന വാര്ത്ത സ്ഥിരീകരിച്ച മേതില് ദേവിക മുകേഷിനെതിരെ ചെളിവാരി എറിയാന് താല്പര്യമില്ലെന്ന് വ്യക്തമാക്കി. വിവാഹമോചന കാര്യം മുകേഷുമായി നേരത്തേ സംസാരിച്ചതാണ്. എന്നാല് ഇക്കാര്യം ഗൗരവത്തില് തന്നെയാണ് പറഞ്ഞതെന്ന് വ്യക്തമാക്കാനാണ് വക്കീല് നോട്ടീസയച്ചതെന്നും ഇവര് പറഞ്ഞു. മുകേഷിനെതിരെ നല്കിയ നോട്ടീസില് ഗാര്ഹിക പീഡനം ആരോപിച്ചിട്ടുണ്ടെന്ന പ്രചാരണങ്ങള് അടിസ്ഥാനരഹിതമാണ്. ഈ വേര്പിരിയില് വേദനാജനകമാണ്. എന്നാല് മുകേഷിനെ ചെളിവാരിയെറിയാനില്ലെന്നും മേതില് ദേവിക വ്യക്തമാക്കി. പരസ്പരം ദേഷ്യപ്പെട്ട് പിരിയേണ്ട സാഹചര്യമില്ലെന്നും മേതില് ദേവിക പറഞ്ഞു. വിവാഹമോചനം സംബന്ധിച്ച് മുകേഷുമായി നേരത്തേ സംസാരിച്ചതാണ്. ഇലക്ഷന് കഴിയാന് കാത്തുനിന്നതാണ്. മേതില് ദേവിക പറഞ്ഞു. വേര്പിരിയില് വേദനാജനകമാണെന്നും ഒപ്പമുണ്ടാവണമെന്നും മേതില് ദേവിക പറഞ്ഞു. മുകേഷുമായുള്ള വിവാഹമോചന വാര്ത്തകള് സംബന്ധിച്ച് ആദ്യമായാണ് മേതില് ദേവിക പ്രതികരിയ്ക്കുന്നത്. തികച്ചും വ്യക്തിപരമായ കാരണങ്ങളാണ് വേര്പിരിയലിന് പിന്നിലെന്ന് ദേവിക വ്യക്തമാക്കി. വളരെ വേദനാജനകമായ സാഹചര്യത്തിലൂടെയാണ് കടന്നപ്പോവുന്നത്. മുകേഷുമായി ഇക്കാര്യം സംസാരിച്ചിട്ടുണ്ടെങ്കിലും അദ്ദേഹം വളരെ തിരക്കുള്ള ആളല്ലേയെന്നും നിലപാട് വ്യക്തമാക്കിയിട്ടില്ലെന്നും മേതില് ദേവിക പറഞ്ഞു. തിരുവനന്തപുരത്തെ ഒരു അഭിഭാഷകന് മുഖാന്തിരമാണ് മേതില് ദേവിക മുകേഷിന് നോട്ടീസ് അയച്ചത്. 2013 ഒക്ടോബര് 24 നായിരുന്നു മുകേഷും മേതില് ദേവികയും തമ്മില് വിവാഹിതരായത്. നടി സരിതയാണ് മുകേഷിന്റെ ആദ്യ ഭാര്യ. മേതില് ദേവികയുടെയും രണ്ടാം വിവാഹമായിരുന്നു ഇത്. സരിതയും മുകേഷും 1987ലാണ് വിവാഹിതരായത്. ഇരുപത്തിയഞ്ച് വര്ഷത്തെ ദാമ്ബത്യത്തിന് ഒടുവില് സരിതയും 2011ല് മുകേഷും വേര്പിരിയുകയായിരുന്നു.